Breakdown (cinta de 1997)

:*Iste articlo ye sobre una cinta estausunidense de cine d'intriga d'acción estrenada en 1997; ta atros usos, se veiga *'Breakdown***.


***Breakdown*** (títol orichinal en [[Idioma anglés|anglés]], en [[Idioma aragonés|aragonés]] ***Descomposición**', estrenada en Aragón con o suyo títol orichinal) ye una cinta de cine d'intriga d'acción de cine estausunidense estrenada l'anyo 1997, dirichida por Jonathan Mostow seguntes un guión adaptau por Jonathan Mostow y Sam Montgomery (basau en una historia d'o mesmo Jonathan Mostow), con una banda sonora orichinal de Basil Poledouris, una dirección de fotografía de Douglas Milsome, una producción cinematografica de Dino De Laurentiis y Martha De Laurentiis ta las productoras Dino De Laurentiis Company y Spelling Films y un elenco d'o cual en fan parte os actors Kurt Russell, J. T. Walsh, Kathleen Quinlan, M. C. Gainey, Jack Noseworthy, Ritch Brinkley, Moira Harris, Rex Linn, Kim Robillard, Jack McGee, Vincent Berry, Steve Waddington y Thomas Kopache, entre d'atros.

Jeff Taylor y su muller Amy son conducindo un Jeep Grand Cherokee nuevo dende Boston enta la suya nueva residencia en San Diego cuan en Arizona tien un luchero choque con una cambioneta bien viella. Earl, o conductor d'a cambioneta, se conchira con Jeff en a benzinera y marcha. Poco dimpués, l'auto de Jeff caye en pana. Red Barr, qui conduz un cambión, lis ufre de levar-los enta lo siguient restaurant en a carretera ta demanar aduya, y Amy marcha con él, remanindo Jeff con l'auto. Bien luego descubre que li han sabotiau l'auto deconnectando uns cables, repara las connexions y marcha enta lo restaurant, pero no i troba a Amy y li dicen que no la han visto. Sigie camín a toda velocifat dica pillar o cambión de Red, obligando-lo a aturar-se, pero iste niega saber cosa d'o tema. Plega un auto d'o sheriff d'o lugar, que interroga a lo cambionero y finalment decide deixar-lo marchar. Jeff torna enta lo restaurant y en o suyo aparcamento i troba a l'ababol d'o lugar, qui li diz que Amy ha marchar con un grupo d'hombres y li diz que no confíe en a policía. Jeff, perseguiu, finalment ye capturau por Earl y Billy, que li dicen que han secuestrau a su muller y li demanan que pague 500.000 dólars, creyendo que ye bien cabalero por l'auto que conduz y porque pareixe que Amy tamién lis ha confirmau ixo. O problema ye que no ye verdat, y que son gastando casi los suyos zaguers diners en o viache y en a instalación en o nuevo lugar. Jeff preba desaperadament de trobar ixos diners, pero no lo consigue y amás escuita que els matarán cuan paguen. Consigue ficar-se adintro d'o cambión de Red, a on tamién levan a su muller, encara que no sabe si encara ye viva. Cuan plegan enta casa de Red descubre que sí, que su muller encara vive, pero que han decidiu matar-la y apedacar-la en bel campo de l'arredol.

Ye una cinta que s'ambienta en a suya epoca actual (1997) en Arizona; y las suyas escenas se filmoron en Sedona (Arizona), Moab (Utah), Yuma (Arizona), localizacions en Nevada, y Barstow, Nipton, Palmdale, Sacramento, Victorville y atras localizacions en California.

*Breakdown* ha recibiu bels premios y nominacions, encara que garra d'istos premios no fa parte d'a relación d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1997.
* Cintas de 1997.

## Referencias

## Vinclos externos
*  ''Breakdown'' en Internet Movie Database.
*  ''Breakdown'' en Box Office Mojo.
*  ''Breakdown'' en Rotten Tomatoes.
*  ''Breakdown'' en Metacritic.